વિશેષમાં સ્ટેન્ડિંગ કમિટી ચેરમેન ઉદય કાનગડએ જણાવ્યું હતું કે ત્રણ અજર્ન્ટ બિઝનેસ દરખાસ્તો મંજૂર કરવામાં આવી હતી જેમાં (૧) સ્વચ્છ ભારત મિશન અંતર્ગત સ્વચ્છ સર્વેક્ષણ ૨૦૧૯ અન્વયે રાજકોટ મહાનગર પાલિકાને એસબીએમ વોટર પ્લસ સટિર્ફિકેશન મેળવવા માટે માટેની દરખાસ્ત મંજૂર કરવામાં આવી હતી, અગાઉ જે રીતે રાજકોટ શહેરને જાહેર શૌચક્રિયા મુક્ત શહેર જાહેર કરાયું તે મુજબ હવે ગંદા પાણીનું સો ટકા રી-યુઝ કરતું શહેર પ્રમાણિત કરવાની દિશામાં કાર્યવાહી કરાશે (૨) અન્ય અરજન્ટ બિઝનેસ દરખાસ્તમાં રાજકોટ મહાનગરપાલિકાના સેન્ટ્રલ ઝોન, વેસ્ટ ઝોન અને ઇસ્ટ ઝોનના રસ્તાઓને ચોમાસામાં ભારે વરસાદ દરમિયાન નુકસાન થતાં નવેસરથી ડામર રોડ બનાવવા માટે તેમજ નુકસાની રીપેરીગ કરવા માટે રુપિયા ૨૫ કરોડનો ખર્ચ સરકાર તરફથી મળેલી ગ્રાન્ટમાંથી કરવાનું મંજૂર કરાયું હતું (૩) આ ઉપરાંત નાકરાવાડી ગાર્બેજ ડિમ્પંગ સાઇટ ખાતે જમા થયેલા કચરાના પ્રોસેસિંગનું કામ કરાવવા માટે ૮.૯૬કરોડનો ખર્ચ મંજુર કરવામાં આવ્યો હતો.